**Нийгмийн хариуцлагаар тэргүүлэгч, шилдэг аж ахуйн нэгж шагналын тухай**

**Зорилго:** Байгаль орчныг хамгаалах, нөхөн сэргээх, хөдөлмөрийн хамт олны ажиллаж амьдрах ая тухтай нөхцлийг бүрдүүлэх, хоё хаягдлыг багасгах, эрчим хүч, усыг хэмнэх, нийгмийн шудрага ёсны тогтолцоог хөгжүүлэх үйлсэд бодитой хувь нэмэр оруулсан шилдэг аж ахуй нэгжийн үйл ажиллагааг үнэлэн алдаршуулж ололт, туршлагыг нийтийн хүртээл болгон дэлгэрүүлэхэд уг шагнал чиглэгдэнэ.

**Хамрах хүрээ ба оролцогчид :** Аж ахуй нэгж, байгууллагууд салбар /өмчийн харьяалал харгалзахгүй/.
**Нэр дэвшигчийн бүрдүүлэх мэдээ, мэдээлэл:** /Хавсралт 1-ээс үзнэ үү/

**Шалгаруулах үзүүлэлтүүд, арга аргачлал:** Нийгмийн хариуцлагаар тэргүүлэгч, шилдэг аж ахуйн нэгж” шагналд нэр дэвшигч аж ахуй нэгж байгууллага нь хавсралтад заасан 9 шалгуур үзүүлэлтүүдэд нэг бүрчлэн хариулах замаар өөрийн ажлын тайланг гаргаж хамт олны хурлаар, эсвэл захирлуудын зөвлөлийн хурлаар хэлэлцүүлэн ирүүлнэ. Тэрхүү тайланг нэр хүнд бүхий мэргэжлийн комисс хэлэлцэж үзүүлэлт тус бүрээр 5 шатлалаар оноогоор байр эзлүүлэн дүгнэнэ. Үүнд: 1-р шатлал 20 оноо, 2-р шатлал 40 оноо, 3-р шатлал 60 оноо, 4-р шатлал 80 оноо, 5-р шатлал 100 оноо.
**Шагналын хэлбэр, хэмжээ:**
Шалгарсан аж ахуй нэгж, байгууллагад “Нийгмийн хариуцлагаар тэргүүлэгч, шилдэг аж ахуйн нэгж” цом, “Шилдэг байгууллага” менежментийн дээд өргөмжлөл олгоно.

**Материал хүлээн авах, шалгаруулах хугацаа:** Шалгаруулалтыг нээлттэй зарлаж нэр дэвшигчдийн материалыг жил бүрийн 01 дүгээр сарын 15-ны дотор Монголын Менежментийн Холбооны ажлын албанд хүлээн авч, тэргүүлэгчдийг төвийн хэвлэл мэдээллийн хэрэгслээр нийтэд ил тод зарлан шагналыг уламжлал ёсоор билгийн улирлын сар шинийн босгон дээр ёслол хүндэтгэлтэйгээр гардуулна.